S-5163/2021

Mál þetta, sem dómtekið var 9. febrúar 2022, er höfðað með ákæru, útgefinni af lögreglustjóranum á höfuðborgarsvæðinu, dags. 2. nóvember 2021, á hendur S-kvk-þgf G-kvk-þgf, kt. [...], [...], Reykjavík, fyrir eftirtalin brot:

I.

Fyrir umferðarlagabrot með því að hafa þriðjudaginn 27. apríl 2021, ekið bifreiðinni [...] svipt ökuréttindum og undir áhrifum ávana- og fíkniefna (amfetamín í blóði mældist 35 ng/ml) inn á bifreiðastæði við verslun Vínbúðarinnar, [...], Reykjavík.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

II.

Fyrir umferðarlagabrot með því að hafa laugardaginn 8. maí 2021, ekið bifreiðinni [...] svipt ökuréttindum og undir áhrifum lyfja og ávana- og fíkniefna (amfetamín í blóði mældist 1000 ng/ml, metamfetamín í blóði mældist 160 ng/ml og klónazepam í blóði mældist 5,6 ng/ml) norður Frakkastíg, Reykjavík.

Telst háttsemi þessi varða við 1. og 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

III.

Fyrir umferðar- og fíkniefnalagabrot með því að hafa miðvikudaginn 2. júní 2021, ekið bifreiðinni [...]svipt ökuréttindum og undir áhrifum lyfja og ávana- og fíkniefna(amfetamín í blóði mældist 625 ng/ml, metamfetamín í blóði mældist 555 ng/ml og klónazepam í blóði mældist 17 ng/ml) um Hverfisgötu, Reykjavík. Við öryggisleit á ákærðu fann lögregla samtals 3,05 gaf amfetamíni.

Telst háttsemi þessi varða við 1. og 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

IV.

Fyrir umferðar- og fíkniefnalagabrot með því að hafa mánudaginn 21. júní 2021, ekið bifreiðinni [...] svipt ökuréttindum og undir áhrifum lyfja og ávana- og fíkniefna (amfetamín í blóði mældist 815 ng/ml, metamfetamín í blóði mældist 215 ng/ml og klónazepam í blóði mældist 11 ng/ml) um Hverfisgötu, Reykjavík. Á lögreglustöð framvísaði ákærða til lögreglu samtals 15 gaf amfetamíni.

Telst háttsemi þessi varða við 1. og 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærða verði dæmd til refsingar og til greiðslu alls sakarkostnaðar og að vegna ákæruliða III og IV verði gerð upptæk framangreind samtals 3,05 gaf amfetamíni og 15 gaf metamfetamíni samkvæmt heimild í 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001, sbr. reglugerð nr. 808/2018. Þess er einnig krafist að ákærða verði dæmd til að sæta sviptingu ökuréttar skv. 101. gr. laga nr. 77/2019.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga. Ákæruvaldið gerði hvorki kröfu um frekari refsingu né sviptingu ökuréttinda með vísan til hegningaraukasjónarmiða.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Verjandi ákærðu krefst vægustu refsingar sem lög leyfa og þóknunar sér til handa samkvæmt tímaskýrslu.

Ákærða er fædd í [...]. Samkvæmt framlögðu sakavottorði, dagsettu 28. október 2021, var ákærða dæmd í fangelsi í átta mánuði með dómi Héraðsdóms Reykjavíkur 15. desember 2020 og svipt ökurétti í fimm ár frá 17. desember 2020 fyrir margs konar brot, þ. á m. fíkniefnalagabrot, akstur svipt ökurétti, auk aksturs undir áhrifum lyfja og ávana- og fíkniefna. Dómurinn var staðfestur í Landsrétti 17. september 2021.

Brot þau sem ákærða hefur nú verið sakfelld fyrir í máli þessu voru öll framin eftir uppkvaðningu dóms Héraðsdóms Reykjavíkur frá 15. desember 2020. Með dómi Landsréttar 17. september 2021 staðfesti rétturinn sakfellingu héraðsdóms vegna aksturs undir áhrifum ávana- og fíkniefna og koma sjónarmið um hegningarauka því ekki til álita við ákvörðun refsingar ákærðu nú, sbr. Landsréttardóm nr. 368/2021. Við ákvörðun refsingar verður því við það miðað að ákærða hafi í annað sinn gerst sek um akstur undir áhrifum ávana- og fíkniefna og í fyrsta sinn sek um akstur svipt ökuréttindum.

Með hliðsjón af framangreindu og sakarefni þessa máls þykir refsing ákærðu hæfilega ákveðin 2.120.000 króna sekt til ríkissjóðs, sem ákærðu ber að greiða innan fjögurra vikna frá birtingu dóms þessa að telja en sæta ella fangelsi í 60 daga.

Með vísan til lagaákvæða í ákæru er ákærða svipt ökurétti í fimm ár frá birtingu dómsins að telja.

Með vísan til lagaákvæða í ákæru eru gerð upptæk til ríkissjóðs 3,05 grömm af amfetamíni og 15 grömm af metamfetamíni, sem lögregla lagði hald á við rannsókn málsins.

Ákærða greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, sem að virtu umfangi máls og með hliðsjón af tímaskýrslu verjanda þykir hæfilega ákveðin 585.900 krónur, að meðtöldum virðisaukaskatti, og 541.139 krónur í annan sakarkostnað.

Af hálfu ákæruvaldsins flutti málið K-kk-nf Ó-kk-nf aðstoðarsaksóknari, fyrir hönd V-kk-ef R. Þ-kk-ef aðstoðarsaksóknara.

K-kvk-nf J-kvk-nf, aðstoðarmaður dómara, kveður upp dóminn.

DÓMSORÐ:

Ákærða, S-kvk-nf G-kvk-nf, greiði 2.120.000 króna sekt til ríkissjóðs innan fjögurra vikna frá birtingu dóms þessa að telja en sæti ella fangelsi í 60 daga.

Ákærða er svipt ökurétti í fimm ár frá birtingu dómsins að telja.

Upptæk eru gerð til ríkissjóðs 3,05 grömm af amfetamíni og 15 grömm af metamfetamíni.

Ákærða greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 585.900 krónur, og 541.139 krónur í annan sakarkostnað.

K-kvk-nf J-kvk-nf